Kainuun Museo

Kainuun Museo on Kajaanin kaupungin omistama alueellinen vastuumuseo, joka toimii vuonna 1931 valmistuneessa tukkuliikkeen kiinteistössä lähellä Kajaanin rautatieasemaa. == Näyttelyt == Museon perusnäyttely esittelee Kainuun maakunnan historiaa ja kulttuuria sekä Kajaanin historiaa. Näyttely käsittelee muun muassa puun moninaista käyttöä, tervan tuotantoa ja kuljetusta, Elias Lönnrotin elämää, alueen sotahistoriaa sekä Kajaanin vanhaa kaupunkielämää. Vaihtuvat näyttelyt täydentävät perusnäyttelyä tai esittelevät eri teemoja. ===Kainuun Museon vaihtuvat näyttelyt === * Kiisken kapoja ja nauriin napoja - kainuulaista ruokaperinnettä 9.2.2025 saakka * Menneitä näyttelyitä * Unikudelmia 2.6.-6.10.2024 * Kohota korven nainen - elämäntarinoita Kainuusta 14.2.-19.5.2024 * Seinätekstiilejä Kainuun mailta 15.10.2023-24.1.2024 * Huussi - Tarinoita tuvan ja tunkion väliltä 18.6.-24.9.2023 * Värikkäitä oivalluksia - Camilla Mickwitzin kuvituksia 15.2.-28.5.2023 * Pärinää ja pauketta – Kainuun Moottorikerho 75 vuotta 28.9.-25.1.2023 * Excuse me – Are You a Popstar? 15.6.-9.9.2022 * Parhain terveisin – postikortti 150 vuotta -näyttely 6.3.-5.6.2022 * Metsänpeitto 2.6.–12.9. * Torni jalustalla - Kainuun keskussairaala ja Uusi sairaala 21.2.–5.5.2021 == Kokoelmat == Tätä nykyä Kainuun Museon kokoelmat käsittävät noin 23 000 esinettä, 360 000 valokuvaa ja arkistomateriaalia paikallisten yhdistysten, yhteisöjen ja yksityisten henkilöiden historiasta. Kainuun Museon periaatteena on ollut, että kokoelmiin otettava aineisto liittyy käytön tai valmistuksen kautta Kainuuseen ja kuvaa kainuulaista arkea ja elämän menoa. Esineiden rahallisella arvolla ei ole niinkään merkitystä. Museon 90-vuotisen historian aikana aineistoa on karttunut esineiden, valokuvien, videoiden ja asiakirjojen muodossa mm. talonpoikaiskulttuurista, tervantuotannosta, maa- ja metsätaloudesta, eränkäynnistä ja paikallisista merkkihenkilöistä.Kokoelmat. Kainuun Museo (Kajaanin kaupunki). == Historia == Museo sai alkunsa vuonna 1930 perustetusta Kainuun Museoyhdistyksestä, ja kun se vuonna 1977 siirtyi kaupungin omistukseen, sen esinekokoelmaan kuului 3 024 esinettä. Kokoelmissa on myös taidetta: ensimmäiset taideteokset saatiin vuonna 1934 taiteilija Louis Sparrelta, 1970-luvulla kerättiin Kalevala-aiheisia teoksia, ja mukana on myös kainuulaisten harrastajamaalareiden teoksia.Kirsi Haapea: Kainuun museo pääsi paketista. Kaleva 1.7.2008. Näyttelytilat ovat alun perin sijainneet kolmessa kerroksessa, mutta vuosina 2007–2008 museossa tehtiin remontti, jonka jälkeen näyttelytiloja on enää kahdessa kerroksessa. Remontti valmistui kesällä 2008. Vuodesta 2008 lähtien museo on yhdessä muiden Kainuussa sijaitsevien museoiden kanssa järjestänyt kesäkuussa teemaviikon nimellä Käö kahtomassa - Kainuun museoviikko. == Alueellinen vastuumuseotyö == Uudistunut museolaki korvasi 1.1.2020 alkaen vanhan maakunta- ja aluetaidemuseojärjestelmän. Kainuun Museo on Opetus- ja kulttuuriministeriön nimeämä alueellinen vastuumuseo, joka toimii asiantuntijana ja yhteistyökumppanina kulttuuriperintöön liittyvissä tehtävissä. Alueellisten vastuumuseoiden tehtävät jakautuvat kolmeen osa- alueeseen, joista Kainuun Museo hoitaa alueellisen museotoiminnan edistämistehtävää ja kulttuuriympäristötehtävää.https://www.museovirasto.fi/fi/museoalan- kehittaminen/tietoa-suomen-museoista/alueelliset_vastuumuseot Kainuun Museon tärkeitä yhteistyökumppaneita ovat muut maakunnassa sijaitsevat museot. ==Kuvia perusnäyttelystä== Tiedosto:KainuunMuseo Tervahauta.jpg|Tervanpolttoa Kainuun erämaassa Tiedosto:KainuunMuseo Rauniolinna ja kaupunki.jpg|Näkymä Teppanasta kaupungille Tiedosto:Brahenkatu Kauppakatu.jpg|Kaupunkinäkymä vuoden 1939 Kajaanista Tiedosto:Hopeaketju.jpg|Rautakautisia hopeaketjuja Kainuun Museon perusnäyttelyssä Tiedosto:Hopeaketju yksityiskohdat.jpg|Käsityötä rautakaudelta noin vuosilta 1000-1200 jaa. ==Lähteet== == Aiheesta muualla == *Kainuun Museo Facebookissa *Kainuun Museo YouTubessa *Kainuun Museo Instagramissa *Kainuun Museo Blueskyssä Luokka:Sotatieteelliset museot ja näyttelyt Museo Luokka:Suomen alueelliset vastuumuseot Luokka:Kajaanin museot